LAOAG CITY - Maysa a restaurant iti ciudad ti Laoag ti nagbalin a biktima dagiti manglokloko nga agor-order ti taraon babaen ti panangusar da ti nagan ti dati nga opisyal ti ciudad.
Dagiti agpapaay iti restaurant nge Kahel de Luna ket napan nangi-deliver ti pansit, softdrinks ken empanada nga para ti 50 a tattao ken agbalor ti 4,231 a pisos iti one stop shop ti city hall.
Daytoy ket kalpasan a maysa a caller ti timmawag iti nasao a restaurant babaen ti panangusar na ti nagan ni dati a Sang Panlungsod Member Joseph Tamayo nga nagorder kadagitoy.
Nupay kasta, iti panangiberipikar da ket naduktalan nga saan a nagor-order ni Tamayo kadagitoy a taraon.
Malagip nga itay kallabes ket nagbalin met a biktima ti kastoy nga insidente da Mayor Chevyll Fariñas kenni Sang Panlungsod Member Franklin Respicio.
Kabayatanna, maluksaw ni dati a Sang Panlungsod Member Joseph Tamayo iti pannakausar ti nagan na a nagorder ti taraon nga agbalor ti nasurok nga 4,000 a pisos manipud ti maysa a restaurant ti ciudad ti Laoag.
Inbatad na a nasdaaw apaman a naipakaammo kenkuana ti pannakaideliver dagiti taraon iti city hall idinto ta saan metten nga opisyal ti ciudad.
Kuna ti dati a konsehal nga saan na a kayat a bayadan dagiti naideliver a taraon gapu ta saan met nga isu ti nagorder.
Immapela ni Tamayo kadagiti maseknan nga isardeng da daytoy nga aramid.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn